open-index/open-wikipedia-markdown huggingface dataset:
Γεώργιος Ζαχείλας

Ο **Γεώργιος Ζαχίλας** ή **Τζαχίλας** (1798 - 1878), ήταν οπλαρχηγός της Ελληνικής Επανάστασης του 1821.

## Βιογραφικά στοιχεία
Ο Γεώργιος Ζαχίλας γεννήθηκε το 1798 πιθανόν στην περιοχή του Ολύμπου. Κατάγονταν από τη μεγάλη σαρακατσάνικη οικογένεια των Ζαχιλαίων των Καλυβιών Γιαννελλαίων (Ειρηνικού) Κιλκίς που ξεκαλοκαίριαζαν με τα κοπάδια τους στον Όλυμπο. Αδερφός του ήταν ο αρματωλός Δήμος Ζαχίλας. Ο ίδιος δρούσε ως κλέφτης στον Όλυμπο πριν το 1821. Με το ξέσπασμα της επανάστασης του 1821 συμμετείχε στην εξέγερση του Ολύμπου. Στο σπήλαιο της Οξυάς, στις νότιες απολήξεις του Κάτω Ολύμπου, ο Γ. Ζαχίλας έκρυβε τον οπλισμό του και διατηρούσε το κρησφύγετό του. Στη συνέχεια μετέβη στη Νότιο Ελλάδα όπου πολέμησε σε αρκετές μάχες. Διακρίθηκε στη μάχη του Ανάλατου και στη μάχη του Κερατσινίου. Εγκαταστάθηκε τελικά με την οικογένειά του στη Βοιωτία.

To 1854 ήταν από τους πρωτεργάτες της εξέγερσης του Ολύμπου στην επανάσταση της Μακεδονίας. Μαζί με τους Δήμο Ψαροδήμο, Ιωάννη Διαμαντή, Ε. Κοροβάγκο και Ζήση Σωτηρίου ξεκίνησαν από τα Ελληνοτουρκικά σύνορα στη Στυλίδα και προέλασαν στη Θεσσαλική πεδιάδα, νικώντας στο διάβα τους, τους Τούρκους σε πολυάριθμες μάχες. Κατέλαβαν τελικά το δυτικό τμήμα του Ολύμπου. Μετά την αποτυχία όμως του Τσάμη Καρατάσου στη Χαλκιδική υποχρεώθηκαν να αποσυρθούν ελλείψει ενισχύσεων. 

Το 1878 αν και 80 ετών πλέον, ο Γ. Ζαχείλας συμετείχε στην επανάσταση της Μακεδονίας στην Πιερία μαζί με τους Κ. Ψίρα, Τόλιο Λάζο και Νικόλαο Βλαχάβα (γιο του Ευθύμιου Βλαχάβα), υπό τη γενική αρχηγία του Κοσμά Δουμπιώτη. Ο Κ. Δουμπιώτης αρχικά διέσπασε το σώμα του σε δύο τμήματα, με επικεφαλής του δευτέρου τμήματος το Γεώργιο Ζαχίλα. Ο Γ. Ζαχίλας κατευθύνθηκε στη νότια πλευρά του Ολύμπου, όπου είχε τη συνδρομή του Κωνσταντίνου Ισχόμαχου. Η βόρεια πτέρυγα όμως των επαναστατών βρέθηκε εκτεθειμένη σε υπέρτερες Τουρκικές δυνάμεις και έτσι το σώμα του Γ. Ζαχίλα αναγκάστηκε να μεταβεί στις Καρυές, στην περιοχή της Πιερίας. Στην περιοχή αυτή έδωσε πιθανόν και την τελευταία του μάχη, στην Καρίτσα Πιερίας. Η λαϊκή παράδοση ύμνησε το Μακεδόνα οπλαρχηγό με το δημοτικό τραγούδι:

::*Του Γεώργιου Ζαχείλα*

:Δε σου θαρρούσα Έλυμπε, τόσο να σκοτιδιάσεις,
:το Μάη να ρίξεις τη βροχή το θεριστή το χιόνι,
:να βρέξ΄ ο Γιώργος τα άρματα τα φλωροκαπνισμένα,
:με δυο κουμπούρια και χαρμπί, σπαθί μαλαματένιο. 
:Χατζή Χουσεΐν τους πλάκωσε, με δύναμη μεγάλη,
:πάησαν και τον καρτέρησαν μες την Καρυά 'πό πάνω, 
:κάνουν ταμπούρια δυνατά όσο κι αν ημπορούσαν.

## Παραπομπές


Κατηγορία:Οπλαρχηγοί του 1821
Κατηγορία:Κλεφταρματολοί του Ολύμπου
Κατηγορία:Λήμματα που χρειάζονται αναφορά αριθμού σελίδας
Κατηγορία:Σαρακατσάνοι
Κατηγορία:Μακεδονική Επανάσταση του 1878
Κωνσταντίνος Μεταξάς

Ο **Κωνσταντίνος Μεταξάς** (1793 - 1870) ήταν Έλληνας αγωνιστής της Επανάστασης του 1821 και πολιτικός από την Κεφαλονιά.

## Βιογραφία
### Καταγωγή και δράση κατά το 1821
Γεννήθηκε  στο Αργοστόλι, το 1793, και ήταν ένα από τα τέσσερα τέκνα του Νικολάου Μεταξά και της Διαμαντίνας Ανδρίτση. Σπούδασε νομικά στην Ιταλία και επιστρέφοντας στην Κεφαλονιά άσκησε το επάγγελμα του δικηγόρου. Κατά τις παραμονές της επανάστασης μυήθηκε στη Φιλική Εταιρεία και, σε συνεργασία με τον τοπικό αρχιεπίσκοπο Γερμανό, οργάνωσε την επικείμενη εκστρατεία ντόπιων εθελοντών στην Πελοπόννησο. Κατά τον Μάιο, μαζί με τον ξάδελφό του, Ανδρέα Μεταξά υπήρξε ένας από τους επικεφαλής Κεφαλλονιτών εθελοντών που αποβιβάστηκαν στη Γλαρέντζα και έλαβαν μέρος στη πολιορκία του Λάλα, κατά την οποία ο Μεταξάς υπήρξε ένας από τους διακριθέντες. Αργότερα, συμμετείχε ως επικεφαλής των συμπατριωτών του στις μάχες γύρω από την πόλη της Πάτρας, προσβλήθηκε όμως από τύφο με αποτέλεσμα να μεταφερθεί για νοσηλεία στο Μεσολόγγι. Το 1822, διορίστηκε από την Προσωρινή Διοίκηση Αρμοστής των νησιών του Αιγαίου. Για τις υπηρεσίες του προβιβάστηκε τις αρχές του 1823 στον βαθμό του στρατηγού. Το ίδιο έτος διορίστηκε έπαρχος Δυτικής Ελλάδος. Με έδρα το Μεσολόγγι, έθεσε τέρμα στις έριδες μεταξύ των οπλαρχηγών της Δυτικής Ελλάδος και συνέβαλε στην απόκρουση των στρατευμάτων του Μουσταή πασά της Σκόδρας. Το 1825, συμμετείχε στις επιχειρήσεις κατά του Ιμπραήμ και τοποθετήθηκε στη θέση του φρουράρχου του Παλαμηδίου. Όταν απομακρύνθηκε ο κίνδυνος προσβολής του Ναυπλίου, μετέβη στα νησιά του Αιγαίου όπου προέβη σε στρατολόγηση χιλίων περίπου ανδρών. Το 1826, καταπολέμησε την πειρατεία στο Αιγαίο και παράλληλα συμμετείχε σε πολεμικές συγκρούσεις στην Αττική επικεφαλής σώματων Επτανησίων και, το 1827, συμμετείχε στο επιτελείο του στρατηγού Τσωρτς.

### Στα πλαίσια του ελληνικού κράτους
Επί Καποδίστρια, διετέλεσε έκτακτος επίτροπος Βορείων Κυκλάδων και έπειτα συμμετείχε στηνΔ' Εθνοσυνέλευση ως πληρεξούσιος των όπλων της Πελοποννήσου. Κατά την περίοδο της Αντιβασιλείας γνώρισε διώξεις με αποτέλεσμα να καταφύγει στα Επτάνησα, από τα οποία επέστρεψε στην Ελλάδα το 1843 και τοποθετήθηκε στη θέση συμβούλου της Επικρατείας. Το 1855 έλαβε το βαθμό του συνταγματάρχη της Βασιλικής Φάλαγγας. Το 1861 διορίστηκε γερουσιαστής και, μετά την κατάργηση του θεσμού, αποσύρθηκε στην ιδιαίτερη πατρίδα του όπου συνέταξε τα *Απομνημονεύματα της Ελληνικής Επανάσταση*ς, τα οποία κυκλοφόρησαν μετά τον θάνατό του. Πέθανε το 1870 στην Κεφαλονιά.

Ήταν παντρεμένος από το 1830 με κόρη πλούσιας και επιφανούς μουσουλμανικής οικογένειας της Λακωνίας, η οποία είχε σωθεί από τις αθρόες σφαγές ομοθρήσκων της και στη συνέχεια εκχριστιανίστηκε λαμβάνοντας το όνομα Ελένη. Από τον γάμο τους, απέκτησαν οκτώ παιδιά, μεταξύ των οποίων συγκαταλεγόταν ο στρατιωτικός και υπουργός, Νικόλαος Μεταξάς.

## Παραπομπές


## Βιβλιογραφικές Πηγές
* 

Κατηγορία:Αγωνιστές του 1821
Κατηγορία:Έλληνες πληρεξούσιοι
Κωνασταντίνος
Κατηγορία:Έλληνες απομνημονευματογράφοι
Γιώργος Μαργαρίτης

Ο **Γιώργος Μαργαρίτης** (Πετρωτό Τρικάλων, 25 Μαρτίου 1945) είναι Έλληνας λαϊκός τραγουδιστής.

## Βιογραφία
Γεννήθηκε στις 25 Μαρτίου 1945 στο χωριό Πετρωτό του νομού Τρικάλων. Έχει μικρασιατική καταγωγή από τη μεριά του πατέρα του, καθώς ο παππούς Κώστας Μαργαρίτης ήταν από την ευρύτερη περιοχή της Σμύρνης. Είναι γόνος φτωχής οικογένειας και έζησε δύσκολα παιδικά χρόνια με πολλές στερήσεις.

Από μικρή ηλικία έδειξε την κλίση του στο τραγούδι και όταν στα 13 του χρόνια συνάντησε τον Τσιτσάνη, αυτός τον παρότρυνε να κατέβει αργότερα στην Αθήνα να τον βρει, όπως και έκανε στα 15 του, λαμβάνοντας θερμή υποδοχή. Επαγγελματικά με το τραγούδι ασχολήθηκε όταν απολύθηκε από την στρατιωτική του θητεία, στα τέλη της δεκαετίας του '60 με αρχές του ΄70, τραγουδώντας σε διάφορα νυχτερινά κέντρα και αποκτώντας γνώση και εμπειρίες. Στη δισκογραφία μπήκε το 1981 με τον δίσκο «Εσύ μιλάς στην καρδιά μου», ο οποίος γνώρισε μεγάλη επιτυχία και έγινε χρυσός.

Μέχρι σήμερα έχει ηχογραφήσει πάνω από 20 προσωπικούς δίσκους και έχει συνεργαστεί με μεγάλους συνθέτες και στιχουργούς του κλασικού λαϊκού και όχι μόνο. Θεωρείται από τους κορυφαίους λαϊκούς τραγουδιστές της γενιάς του και από τους κύριους εκπρόσωπους της θεσσαλικής σχολής.

Παντρεύτηκε το 1989 και έχει ένα γιο και μια κόρη.

## Δισκογραφία
* 1981 - *Εσύ μιλάς στην καρδιά μου*
* 1982 - *Πώς να σε ξεχάσω*
* 1983 - *Μα τι λέω*
* 1984 - *Άκου τι θα πω*
* 1985 - *Ο τελευταίος πυρετός*
* 1985 - *Μ' αυτά τα τραγούδια μεγάλωσα*
* 1986 - *Τα χρυσά μου τραγούδια*
* 1987 - *Όχι πισωγυρίσματα*
* 1988 - *Ο Άγνωστος*
* 1989 - *Έπρεπε*
* 1990 - *Συγκεντρώσου*
* 1991 - *Άκου τι σου λέω*
* 1992 - *Μπορείς να πηγαίνεις*
* 1993 - *Δείξε τη μαγκιά σου*
* 1995 - *Τέρμα στη λογική*
* 1996 - *Στα εύκολα, στα δύσκολα*
* 2000 - *Κεχριμπαρένια μάτια*
* 2000 - *Δρόμοι τού πουθενά*
* 2001 - *Όλα θα τα διαγράψω*
* 2002 - *Τα γούστα*
* 2004 - *Κόλαση*
* 2005 - *Ζήλια που 'χει η αγάπη*
* 2007 - *Το καλύτερο μπεγλέρι*
* 2008 - *Κάτσε να λογαριαστούμε*
* 2010 - *Έγκλημα και τιμωρία*
* 2012 - *Ένας αιώνας λαϊκό τραγούδι*
* 2013 - *Παίζουμε για τη Φανέλα*
* 2014 - *Άλλη μια ζωή*
* 2014 - *Ξεψυχώ*
* 2015 - *Τα Τραγούδια Της Ομόνοιας*
* 2016 - *Η μαγκιά*
* 2016 - *Λάθος πορευτήκαμε*
* 2016 - *Σε αερικό σκοπό*
* 2017 - *Τα δικά μου τραγούδια*
* 2018 - *Την πλάκα μου κάνω*
* 2018 - *Απροσδόκητα*
* 2019 - *Να πιω νερό απ' τα χείλη σου* Ft. Ζωή Παπαδοπούλου
* 2020 - *Γεννημένος να τρέχω*

## Παραπομπές


## Πηγές
* «Γιώργος Μαργαρίτης: Ο γνήσιος εκφραστής του λαϊκού μας τραγουδιού» του Τάσου Π. Καραντή στο e-orfeas.gr. Δημοσιεύθηκε 01/05/2009. Αρχειοθετήθηκε 03/03/2012. Ανακτήθηκε 13/06/2015.

## Εξωτερικοί σύνδεσμοι
* Βιογραφία, δισκογραφία, κλπ, του Γιώργου Μαργαρίτη στην επίσημη ιστοσελίδα. Αρχειοθετήθηκε 28/06/2018. Ανακτήθηκε 16/02/2019.

Κατηγορία:Έλληνες τραγουδιστές
Κατηγορία:Λαϊκοί τραγουδιστές
Κωνσταντίνος Βουσάκης

Ο **Κωνσταντίνος Βουσάκης** (1819-1898) ήταν Έλληνας ιατρός και καθηγητής πανεπιστημίου του 19ου αιώνα.

## Βιογραφικά στοιχεία
Γεννήθηκε στο Συρράκο Ιωαννίνων το Νοέμβριο του 1819. Ο πατέρας του φυλακίστηκε στην Κωνσταντινούπολη και έτσι η οικογένεια του μετακόμισε στα Μέγαρα. Ολοκλήρωσε τη βασική του εκπαίδευση στο Ναύπλιο και στη συνέχεια σπούδασε στο Εθνικό Πανεπιστήμιο. Με τη βοήθεια του θείου του Ιωάννη Κωλέττη συνέχισε σπουδάζοντας ιατρική στο Παρίσι με υποτροφία. Εκεί αναγορεύτηκε διδάκτωρ το 1847. Επέστρεψε στην Ελλάδα και εργάστηκε ως ελληνοδιδάσκαλος στον Πειραιά και στην Αθήνα στα χρόνια της χολέρας του 1854. Για τις υπηρεσίες του τιμήθηκε από τον βασιλιά Όθωνα με τον Σταυρό του Σωτήρα. 

Στις 11 Μαρτίου 1849 εξελέγη υφηγητής Συγκριτικής Ανατομίας και Φυσιολογίας στο Πανεπιστήμιο Αθηνών. Το 1856 έγινε έκτακτος και το 1862 τακτικός καθηγητής στην έδρα αυτή. Κατά το ακαδημαϊκό έτος 1870-1871 διετέλεσε πρύτανης του Πανεπιστημίου, ενώ συμμετείχε ως αξιωματικός στην Πανεπιστημιακή φάλαγγα. 

Ήταν ακόμη γνωστός για την πολιτική και επαναστατική του δράση, μιας και συμμετείχε στα κινήματα για την απομάκρυνση του Όθωνα από τον θρόνο της βασιλείας. Ακόμη ήταν στην ομάδα σύνταξης των κανονισμών των αγωνισμάτων της Β΄ Ζάππειας Ολυμπιάδας μαζί με τους Φίλιππο Ιωάννου και Γρηγόριο Παπαδόπουλο το 1870. Απεβίωσε στην Αθήνα στις 8 Δεκεμβρίου του 1898.

## Επιστημονικό έργο
Έγραψε αρκετά επιστημονικά έργα ιατρικού περιεχομένου. Μεταξύ αυτών:
* *Περί χλωριάσεως*, διδακτορική διατριβή, 1847
* *Περί της κατά τον Πειραιά και Αθήνας χολέρας*, 1855
* *Περίπτωσις υμενογόνου λαρυγγίτιδος σπανίας εν Ελλάδι*, 1875
* *Περί επιλοχείου μολύνσεως*, 1892
* *Περί του ήπατος*, Εφημερίδα του Στρατού, τόμ. Ε΄
* *Εγχειρίδιον Φυσιολογίας του ανθρώπου μετ' εικόνων*, 1899 (2 εκδ.)

## Παραπομπές


## Εξωτερικοί σύνδεσμοι
* Κωνσταντίνος Βουσάκης στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ανατόμοι
Κατηγορία:Έλληνες φυσιολόγοι
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Κατηγορία:Χρυσός Σταυρός του Τάγματος του Σωτήρος
Εθνικός Σύνδεσμος Ευαγγελικών

thumb|160px|right|Το λογότυπο του Εθνικού Συνδέσμου Ευαγγελικών
Ο **Εθνικός Σύνδεσμος Ευαγγελικών** ή **Ε.Σ.Ε.** (αγγλ.: *National Association of Evangelicals* ή *NAE*) είναι μια αδελφότητα που έχει ως μέλη δόγματα, εκκλησίες, οργανώσεις και ανεξάρτητους Χριστιανούς των Ηνωμένων Πολιτειών. Στόχος του είναι η καλλιέργεια της ενότητας, η υπηρεσία και η αντιπροσώπευση των Ευαγγελικών στις Ηνωμένες Πολιτείες. Ο Ε.Σ.Ε. είναι μέλος της Παγκόσμιας Ευαγγελικής Συμμαχίας (*WEA*).

## Μέλη
Οι παρακάτω εκκλησίες είναι μέλη του Εθνικού Σύνδεσμου Ευαγγελικών. Εκτός από τις εκκλησίες, πολλές Χριστιανικές οργανώσεις και ακαδημαϊκές ομάδες είναι επίσης μέλη.

*Αγγλικανική Ιεραποστολή στην Αμερική (από το 2008)
*Αδελφότητα Ελίμ (από το 1947)
*Αδελφότητα Ευαγγελικών Εκκλησιών
*Αρχέγονη Μεθοδική Εκκλησία (από το 1946)
*Γενικό Συμβούλιο των Γενικών Βαπτιστών (από το 1988)
*Γουεσλεϊανή Εκκλησία (από το 1948)
*Διεθνής Εκκλησία Ευαγγελικών Φίλων (από το 1943)
*Διεθνής Εκκλησία του Τετραγωνικού Ευαγγελίου (από το 1952)
*Διεθνής Κοινωνία της Χάρης (από το 1997)
*Διεθνής Πεντηκοστιανή Αγιαστική Εκκλησία (από το 1943)
*Διεθνής Πεντηκοστιανή Εκκλησία του Χριστού (από το 1946)
*Εκκλησία Κάθε Έθνους
*Εκκλησία της Ανοιχτής Βίβλου (από το 1943)
*Εκκλησία της Κοινωνίας του Χριστού
*Εκκλησία της Μεγάλης Διάπραξης (από το 2007)
*Εκκλησία του Θεού (Κλίβελαντ, Τενεσί) (από το 1944)
*Εκκλησία του Ναζωραίου (από το 1984)
*Εκκλησία των Αδερφών (από το 1968)
*Εκκλησία των Αδερφών εν Χριστώ (από το 1949)
*Ελεύθερη Μεθοδική Εκκλησία (από το 1944)
*Ενωμένοι Αδερφοί Εν Χριστώ (από το 1953)
*Ευαγγελική Ελεύθερη Εκκλησία της Αμερικής (από το 1943)
*Ευαγγελική Κονγκρεγκασιοναλιστική Εκκλησία (από το 1962)
*Ευαγγελική Πρεσβυτεριανή Εκκλησία (από το 1982)
*Ευαγγελική Σύναξη Πρεσβυτεριανών Εκκλησιών
*Η Ευαγγελική Εκκλησία (από το 1969)
*Ιεραποστολική Εκκλησία (από το 1944)
*Μεταμορφωτικές Διακονίες
*Ο Αμπελώνας
*Πρεσβυτεριανή Εκκλησία στην Αμερική (από το 1986)
*Στρατός της Σωτηρίας (από το 1990)
*Συνάξεις του Θεού (από το 1943)
*Συνεργασία σε όλο τον κόσμο
*Συντηρητικό Κονγκρεγκασιοναλιστικό Χριστιανικό Συμβούλιο (από το 1951)
*Συντηρητικός Λουθηρανικός Σύνδεσμος (από το 1984)
*Χριστιανική Ένωση (από το 1954)
*Χριστιανική και Ιεραποστολική Συμμαχία (από το 1966)
*Χριστιανική Μεταρρυθμισμένη Εκκλησία στην Βόρεια Αμερική (από το 1988)

Η Ενωμένη Μεθοδική Εκκλησία συμμετέχει ως παρατηρητής.

## Υποσημειώσεις


## Εξωτερικοί σύνδεσμοι
*Επίσημη σελίδα

Κατηγορία:Ευαγγελικαλισμός
Κατηγορία:Χριστιανικά δόγματα
Ricardo

Η **Ricardo** είναι μια Ευρωπαϊκή Πλατφόρμα δημοπρασιών και θυγατρική εταιρία της Νοτιοαφρικανικής πολυεθνικής Naspers. Δίπλα στο eBay είναι μια από τις δυο μεγάλες εταιρίες με πλατφόρμες δημοπρασιών στην Ευρώπη και διεθνώς. 

## Ιστορία
Η Ricardo AG ιδρύθηκε στη Γερμανία στις 21 Ιουλίου του 1998 και δραστηριοποιήθηκε και σε άλλες Ευρωπαϊκές χώρες, όπως την Ελβετία και την Αυστρία. Μέχρι το 2000 έκδωσε μετοχές στο Χρηματιστήριο Φρανκφούρτης.

Όταν η Αμερικανική Ebay απλώθηκε στην Ευρώπη, πλέον η ricardo είχε έναν ισχυρότερο ανταγωνιστή και έχασε την πρωτιά στην γερμανική αγορά. Η ricardo πουλήθηκε στην εγγλέζικη QXL (η σημερινή Tradus), η οποία πουλήθηκε στην πολυεθνική Naspers. Ο νέος ιδιοκτήτης ήταν πλέον σε θέση να ανταγωνιστεί την Ebay και αγόρασε πολλές ανταγωνιστικές εταιρίες, όπως την πολωνική Allegro. Στην Γερμανική αγορά όμως δεν κατάφερε πια να κερδίσει την πρώτη θέση και αποσύρθηκε το 2003.

Στην Ελλάδα ήρθε το 2008/2009 με την *ricardo Internet Hellas*.

## Λειτουργία
Για την συμμετοχή απαιτείται δημιουργία ενός λογαριασμού που είναι δωρεάν. Για την πώληση απαιτείται και μια ταχυδρομική πιστοποίηση.

## Διακοπή λειτουργίας
Το ricardo.gr σταμάτησε να λειτουργεί από τις 5 Μαΐου 2014.

## Εξωτερικοί σύνδεσμοι - Παραπομπές

* ricardo.gr

Κατηγορία:Ιστότοποι αγοραπωλησιών
Κατηγορία:Επιχειρήσεις
Διηπειρωτικό Πρωτάθλημα Ράλι

Το **Διηπειρωτικό Πρωτάθλημα Ράλι** είναι μια διοργάνωση του Μηχανοκίνητου Αθλητισμού. Είναι  διοργάνωση που γίνεται σε όλο τον κόσμο και σιγά σιγά άρχισε να γίνεται δημοφιλής. Μπορεί να θεωρηθεί και ως αντίπαλος του Παγκοσμίου Πρωταθλήματος Ράλι, καθώς έχει φιλοξενήσει χώρες από τις οποίες είχαν φιλοξενήσει το WRC κατά το παρελθόν. Δημιουργήθηκε το 2006 μετά από άδεια της FIA (Ομοσπονδία Αγωνιστικών Αυτοκινήτων) και άρχιζε να επισκέπτεται χώρες που είχαν τις κατάλληλες συνθήκες για αγώνες ράλι. Το 2006 διοργανώθηκα μόλις τέσσερις αγώνες. Από το 2007 έχει πολύ καλές σχέσεις  με το Ευρωπαϊκό Πρωτάθλημα Ράλι.

## 2006
* 25-27 Μαΐου - **Νότια Αφρική** 
* 23-24 Ιουνίου-**Βέλγιο** 
* 3-5 Αυγούστου- **Πορτογαλία** 
* 15-17 Σεπτεμβρίου-**Ιταλία** 

## 2007
* 9-11 Μαρτίου-**Κένυα** 
* 11-13 Μαΐου-**Τουρκία** 
* 23-24 Ιουνίου-**Βέλγιο** 
* 12-14 Ιουλίου-**Ρωσία** 
* 3-4 Αυγούστου-**Πορτογαλία** 
* 24-26 Αυγούστου-**Τσεχία** 
* 27-29 Σεπτεμβρίου-**Ιταλία** 
* 25-27 Οκτωβρίου-**Ελβετία** 
* 9-11 Νοεμβρίου-**Κίνα** 

## 2008
* 4-6 Απριλίου-**Τουρκία**
* 9-10 Μαΐου-**Πορτογαλία** 
* 27-28 Ιουνίου-**Βέλγιο** 
* 12-14 Ιουλίου-**Ρωσία** 
* 1-2 Αυγούστου-**Πορτογαλία (Μαδέιρα)** 
* 22-24 Αυγούστου-**Τσεχία** 
* 12-13 Σεπτεμβρίου-**Ισπανία** 
* 25-27 Σεπτεμβρίου-**Ιταλία** 
* 23-25 Οκτωβρίου-**Ελβετία** 
* 5-7 Δεκεμβρίου-**Κίνα** 

## 2009
* 21-24 Ιανουαρίου-**Μονακό** 
* 5-7 Μαρτίου-**Βραζιλία** 
* 3-4 Απριλίου-**Κένυα** 
* 7-9 Μαΐου-**Πορτογαλία** 
* 18-20 Ιουνίου-**Βέλγιο** 
* 9-11 Ιουλίου-**Ρωσία** 
* 30 Ιουλίου-1 Αυγούστου-**Πορτογαλία (Μαδέιρα)**
* 21-23 Αυγούστου-**Τσεχία** 
* 10-12 Σεπτεμβρίου-**Ισπανία** 
* 24-26 Σεπτεμβρίου-**Ιταλία** 
* 19-21 Νοεμβρίου-**'Σκωτία** 

## 2010
* 19-23 Ιανουαρίου-**Μονακό** 
* 4-6 Μαρτίου-**Βραζιλία** 
* 19-21 Μαρτίου-**Αργεντινή** 
* 29 Απριλίου-1 Μαΐου-**Κανάρια Νησιά (Ισπανία)** 
* 4-6 Ιουνίου-**Σαρδηνία (Ιταλία)** |
* 24-26 Ιουνίου-**Βέλγιο** 
* 15-17 Ιουλίου-**Αζόρες (Πορτογαλία)** 
* 5-7 Αυγούστου-**Μαδέιρα (Πορτογαλία)** 
* 27-29 Αυγούστου-**Τσεχία** 
* 23-25 Σεπτεμβρίου-**Σαν Ρέμο (Ιταλία)** 
* 15-17 Οκτωβρίου-**Σκωτία** 
* 4-6 Νοεμβρίου-**Κύπρος** 

## Οι Πρωταθλητές του Διηπειρωτικού Πρωταθλήματος Ράλι
* 2006  **Τζιαγκομενίντο Μπάσο**
* 2007  **Ενρίκε Γκαρθία-Οχέδα**
* 2008  **Νικολά Βουϊγιόζ**
* 2009  **Κρις Μικ**

## Τηλεόραση
Το Διηπειρωτικό Πρωτάθλημα Ράλι μεταδίδεται από το κανάλι Γιουροσπόρτ (Eurosport).

## Ελαστικά
Το IRC χρησιμοποιεί ελαστικά της **BF Goodrich**,της **Yokohama** και της **Pirelli**. Και οι τρεις εταιρίες έχουν συμβόλαια από το 2006.

## Αγώνες του Διηπειρωτικού Πρωταθλήματος Ράλι

* **Μονακό**(2009-)
* **Κύπρος** (2010-)
* **Κένυα**  (2007) και (2009)
* **Βραζιλία** (2009-)
* **Νότια Αφρική** (2006)
* **Σκωτία** ( 2009-)
* **Πορτογαλία** (2006)
* **Ισπανία** (2008-)
* **Ρωσία** (2007-2009)
* **Μαδέιρα (Πορτογαλία)** (2008-)
* **Κανάρια Νησιά (Ισπανία)** (2010-)
* **Βέλγιο** (2006-)
* **Τουρκία** (2006-)
* **Κίνα** (2007-2008)
* **Αργεντινή** ( 2010)
* **Τσεχία** (2007-)
* **Αζόρες**  (Πορτογαλία) (2008-)
* **Σαρδηνία** (Ιταλία) (2010-)
* **Σαν Ρέμο** (Ιταλία) (2006-)
* **Ελβετία** (2007-2008)
Κατηγορία:Αγώνες αυτοκινήτου
Χαράτσι

Το **χαράτσι** ήταν ένας από τους τρεις φόρους, τους οποίους επέβαλαν οι Τούρκοι στους χριστιανούς υπηκόους του Σουλτάνου. Ο άλλος ήταν ο φόρος αίματος, το λεγόμενο παιδομάζωμα.

## Ο φόρος
Πρόκειται για ατιμωτικό κεφαλικό φόρο, ο οποίος επιβλήθηκε από τους πρώτους χρόνους του Ισλαμισμού. Ήταν η αποζημίωση για την παραχώρηση του δικαιώματος να ζει κανείς και να λατρεύει τον θεό του. Κάθε χριστιανός από το δωδέκατο έτος της ηλικίας του και μέχρι τον θάνατό του όφειλε να εξαγοράζει κάθε χρόνο την άδεια αυτή. Πλήρωνε τον φόρο και παραλάμβανε από τον εισπράκτορα την προσωπική του απόδειξη, η οποία λεγότανε *χαράτσι*. Η απόδειξη ήταν χάρτινη και είχε κάθε χρόνο διαφορετικό χρώμα, έφερε δε το εξής κείμενο: 

## Διαβαθμίσεις και είσπραξη του φόρου
Αρχικά οι Τούρκοι εισέπραταν τον κεφαλικό φόρο αδιακρίτως, αργότερα όμως διαίρεσαν τους Χριστιανούς σε τρεις τάξεις, και το χαράτσι ανάλογα σε τρεις βαθμούς: 
* η πρώτη τάξη πλήρωνε τέσσερα φλουριά κατά κεφαλή
* η δεύτερη δύο
* και η τρίτη τάξη πλήρωνε ένα φλουρί κατά άτομο.

* Αναλόγως το χαράτσι του πρώτου βαθμού επιβαλόταν στους έμπορους και τους πλούσιους, και ονομάζονταν *αλάς*.
* Το χαράτσι του δεύτερου βαθμού το πλήρωναν οι βιομήχανοι και οι τεχνήτες, και λεγότανε *ιφσάτ*.
* Το χαράτσι τρίτου βαθμού ήταν για τους γεωργούς και τους πτωχούς και λεγότανε *εδνά*.

Ο τρόπος είσπραξής του ήταν ο εξής: κάθε χρόνο η Υψηλή Πύλη πούλαγε τα δικαιώματα είσπραξης των φόρων σε ισχυρούς και πλούσιους Τούρκους. Αυτοί τα μεταπουλούσαν κερδοσκοπικά σε εκμισθωτές φόρων οι οποίοι αναλάμβαναν να εισπράξουν τον φόρο από τους μη μουσουλμάνους υπηκόους. Ο πλούσιος Τούρκος λεγόταν *χαρατζίμπασης*, οι δε εισπράκτορες λεγόντουσαν *χαρατζίδες*. Οι χαρατζίδες περιόδευαν στις πόλεις και τα χωριά με στρατιωτική συνοδεία και εισέπρατταν ποσά μεγαλύτερα από αυτά που έπρεπε να αποδώσουν στον χαρατζίμπαση, συχνά χρησιμοποιώντας βάρβαρα μέσα. Τη διαφορά την καρπώνονταν για προσωπικό τους όφελος.

## Πηγές
* 
* 
* 

Κατηγορία:Φορολογία στην Οθωμανική Αυτοκρατορία
3912 Τροία

Η **3912 Τροία** (αγγλικά: *3912 Troja*) είναι ένας αστεροειδής της Κύριας ζώνης, που πήρε το όνομά του από την αρχαιά πόλη της Τροίας. Ανακαλύφθηκε στις 16 Σεπτεμβρίου του 1988, από τον Έρικ Γουόλτερ Εστ και πήρε την προσωρινή ονομασία *1988 SG*.

## Τροχιακά και φυσικά χαρακτηριστικά

Το αφήλιό της απέχει 2.4529298 Α.Μ. και το περιήλιό της 2,2981326 Α.Μ. από τον Ήλιο. Η εκκεντρότητα και η κλίση της τροχιάς της είναι 0.0325816 και 2.40306°, αντίστοιχα. Τέλος το απόλυτό της μέγεθος είναι 13. 

Τροία
Υπουργείο Εσωτερικών (Ελλάδα)

Το **Υπουργείο Εσωτερικών** (ΥΠ.ΕΣ.) είναι αρμόδιο για την εποπτεία των αποκεντρωμένων διοικήσεων και των οργανισμών τοπικής αυτοδιοίκησης, το συντονισμό και την οργάνωση της προσφυγής στη λαϊκή ετυμηγορία (εκλογές, δημοψηφίσματα), τη νομοθεσία περί ελληνικής ιθαγένειας και ομογενών, μητρώων, ληξιαρχείων και δημοτολογίων. Είναι ένα από τα παλαιότερα Υπουργεία της Ελληνικής Κυβέρνησης. 

Η έδρα του είναι στην Οδό Σταδίου 27, στην Αθήνα.

## Οργάνωση

### Πολιτική Ηγεσία
* Υπουργός Εσωτερικών
** Υφυπουργός Τοπικής Αυτοδιοίκησης
** Υφυπουργός Μακεδονίας - Θράκης
** Υφυπουργός Εσωτερικών

### Διάρθρωση

## Ιστορία

* Στις 26 Ιουλίου 1985 με τον Ν. 1558/1985 το Υπουργείο Εσωτερικών καταργήθηκε και στη θέση του συστάθηκε το Υπουργείο Εσωτερικών και Δημόσιας Τάξης με την υπαγωγή σε αυτό της Γενικής Γραμματείας Δημόσιας Τάξης.
* Στις 24 Απριλίου 1986 με το Π.Δ. 137/1986, μετά από πρόταση του πρωθυπουργού Α. Παπανδρέου, το Υπουργείο Εσωτερικών και Δημόσιας Τάξης μετονομάστηκε σε Υπουργείο Εσωτερικών με την απόσπαση της Γενικής Γραμματείας Δημόσιας Τάξης και τη συγκρότησή της σε αυτοτελές υπουργείο.
* Στις 14 Σεπτεμβρίου 1995 με το Π.Δ. 373/1995, μετά από πρόταση του πρωθυπουργού Α. Παπανδρέου, το Υπουργείο Εσωτερικών συγχωνεύθηκε με το Υπουργείο Προεδρίας της Κυβέρνησης στο Υπουργείο Εσωτερικών, Δημόσιας Διοίκησης και Αποκέντρωσης.
* Στις 19 Σεπτεμβρίου 2007 με το Π.Δ. 205/2007, μετά από πρόταση του πρωθυπουργού Κ. Καραμανλή, το Υπουργείο Εσωτερικών, Δημόσιας Διοίκησης και Αποκέντρωσης συγχωνεύθηκε με το Υπουργείο Δημόσιας Τάξης στο Υπουργείο Εσωτερικών.
* Στις 7 Οκτωβρίου 2009 με το Π.Δ. 184/2009, μετά από πρόταση του πρωθυπουργού Γ. Παπανδρέου, μεταφέρθηκαν από το Υπουργείο Εσωτερικών στο νεοσυσταθέν Υπουργείο Προστασίας του Πολίτη οι Γενικές Γραμματείες Δημόσιας Τάξης και Πολιτικής Προστασίας και με την απόφαση 2876/7.10.2009 του ιδίου το Υπουργείο Εσωτερικών μετονομάστηκε σε Υπουργείο Εσωτερικών, Αποκέντρωσης και Ηλεκτρονικής Διακυβέρνησης.
* Στις 27 Ιουνίου 2011 με το Π.Δ. 65/2011, μετά από πρόταση του πρωθυπουργού Γ. Παπανδρέου, το Υπουργείο Εσωτερικών, που είχε συγχωνευθεί το 1995 (βλ. ανωτέρω), ανασυστάθηκε με τη διάσπαση του Υπουργείου Εσωτερικών, Αποκέντρωσης και Ηλεκτρονικής Διακυβέρνησης.
* Στις 26 Ιανουαρίου 2015 στο υπουργείο προστέθηκαν και αρμοδιότητες άλλων υπουργείων δημιουργώντας το Υπουργείο Εσωτερικών και Διοικητικής Ανασυγκρότησης με απόφαση του πρωθυπουργού Αλέξη Τσίπρα

## Διατελέσαντες υπουργοί
### Υπουργείο Εσωτερικών (1932–1985)

### Υπουργείο Εσωτερικών (1986–1995)

### Υπουργείο Εσωτερικών (2007–2009)

### Υπουργείο Εσωτερικών (2011–2015)

### Υπουργοί Εσωτερικών (2016–Σήμερα)

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Ελλάδα
Κυβέρνηση Αλέξανδρου Κουμουνδούρου 1870

Η **Κυβέρνηση Αλέξανδρου Κουμουνδούρου 1870** - (**Υπουργείον Κουμουνδούρου**) - (Δεκέμβριος 1870 - Οκτώβριος 1871), ανέλαβε την εξουσία στις 3 Δεκεμβρίου του 1870 όταν η Βουλή - μέσω της εκλογής του Προέδρου της - έδωσε την απαραίτητη ψήφο εμπιστοσύνης στον Κουμουνδούρο. 
Συγκεκριμένα, 129 βουλευτές ψήφισαν υπέρ της εκλογής του Κωνσταντίνου Λομβάρδου (επιλογής Κουμουνδούρου), ο οποίος φυσικά αναδείχθηκε πρόεδρος του σώματος με συντριπτική πλειοψηφία. Ο Λομβάρδος στην ευχαριστήρια ομιλία του, είπε μεταξύ άλλων ότι: *...« άπαντες θα καταβάλωμεν όλην την ενέργειάν μας, όπως καθιερωθή πλήρης και σταθερά εφαρμογή του κοινοβουλευτικού συστήματος, ίνα μη πλέον παράσιτα ή ξένα στοιχεία διαταράττωσι την ειλικρινή και εγκάρδιον συνεννόησιν και από κοινού σύμπραξιν των δύο ανωτάτων του Κράτους Αρχών,του Ηγεμόνος και της Εθνικής Αντιπροσωπείας....»* 
Σημαντικό έργο της κυβέρνησης ήταν - στον απόηχο της σφαγής στο Δήλεσι- η σύνταξη του «Νόμου περί καταδιώξεως της ληστείας»,  τον οποίο υπερψήφισε η Βουλή. Ο νόμος αυτός, με τις δρακόντειες διατάξεις του και τις αυστηρές ποινές που προέβλεπε όχι μόνο για τους αυτουργούς αλλά και για όσους τους συγκάλυπταν, παθητικά ή ενεργητικά, συνέτεινε στο να μειωθεί η ληστεία σημαντικά, τα επόμενα χρόνια.
Ωστόσο, το σημαντικότερο ζήτημα της εσωτερικής πολιτικής εκείνα τα χρόνια αλλά και τα επόμενα, ήταν το ζήτημα του Λαυρίου.

## Σύνθεση υπουργικού συμβουλίου

* *«Πρόεδρος του υπουργικού συμβουλίου»* (*«Πρωθυπουργός»*):  Αλέξανδρος Κουμουνδούρος
* *«Επί των Εξωτερικών υπουργός»*: Χαράλαμπος Χριστόπουλος
: - λόγω της ασθένειας και του θανάτου του Χαρ. Χριστόπουλου τον Απρίλιο του 1871, ανέλαβε το υπουργείο ο Κουμουνδούρος
* *«Επί των Εσωτερικών υπουργός»*: Αλέξανδρος Κουμουνδούρος
* *«Επί των Οικονομικών υπουργός»*: Σωτήριος Σωτηρόπουλος
* *«Επί των Στρατιωτικών υπουργός»*:  προσωρινά, ο Αλέξανδρος Κουμουνδούρος
: στις 18 - 2 - 1871 διορίστηκε ο Λεωνίδας Σμόλεντς
* *«Επί της Δικαιοσύνης υπουργός»*: Αλέξανδρος Κοντόσταυλος
* *«Επί των Εκκλησιαστικών και της Δημοσίας εκπαιδεύσεως υπουργός»*: προσωρινά, ο Περικλής Πετράκης
: στις 18 - 2 - 1871 διορίστηκε ο Αθανάσιος Πετιμεζάς
* *«Επί των Ναυτικών υπουργός»*:  Περικλής Πετράκης

## Πηγές
* 

## Παραπομπές


1870
Κατηγορία:1870
Δημήτρης Κοντομηνάς

Ο **Δημήτρης Κοντομηνάς** (Αθήνα, 3 Ιουνίου 1939 – 10 Μαρτίου 2022) ήταν Έλληνας επιχειρηματίας στο χώρο των ασφαλειών, των μέσων ενημέρωσης, των αιθουσών κινηματογράφου και του λιανικού εμπορίου. Είχε μία κόρη και δύο εγγόνια.

## Βιογραφία
Σπούδασε στο Αμερικανικό Πανεπιστήμιο της Βηρυτού. Αρχικά εργάστηκε ως ασφαλιστής στην American Life (ALICO), ενώ το 1969 ίδρυσε μαζί με τον Αλέξανδρο Ταμπουρά την ασφαλιστική εταιρία Interamerican.

### Επιχειρήσεις
Πέρα από την Interamerican είχε ιδρύσει ή εξαγοράσει πλήθος άλλων επιχειρήσεων, μεταξύ των οποίων:
*την τράπεζα Interbank (το 1997 εξαγοράστηκε και απορροφήθηκε από την Eurobank).
*την Intertech (αποκλειστικός αντιπρόσωπος προϊόντων Panasonic στην Ελλάδα).
*την Ευρωκλινική Αθηνών.
*την τράπεζα Novabank (το 2006 μετονομάστηκε σε Millenium Bank και το 2013 εξαγοράστηκε και απορροφήθηκε από την Τράπεζα Πειραιώς).
*τον στόλο αεροσκαφών και ελικοπτέρων InterJet.
*την εταιρία βιολογικής καλλιέργειας GreenFarm.
*για το διάστημα 1998–2001 ήταν ιδιοκτήτης της ποδοσφαιρικής ομάδας του Άρη Θεσσαλονίκης.
*για μια εικοσαετία ήταν συνιδιοκτήτης και μετέπειτα ιδιοκτήτης του τηλεοπτικού Alpha και των ομότιτλων τοπικών ραδιοφωνικών σταθμών σε Αττική και Θεσσαλονίκη (νυν Παλμός 96.5).
*τις κινηματογραφικές αίθουσες Village Roadshow Greece.
*τα περιφερειακά κανάλια Channel 9 στην Αττική (νυν One Channel) και Κανάλι 9 στη Θεσσαλονίκη (έκλεισε το 2021).
*τη Mediterra Οινοποιητική στην Κρήτη.

## Διακρίσεις
Είχε ανακηρυχθεί «Άρχων Μεγάλος Πρωτέκδικος του Οικουμενικού Θρόνου» από το Οικουμενικό Πατριαρχείο Κωνσταντινουπόλεως και «Μεγάλος Ευεργέτης» από τη Μεγάλη και Γεροντική Μητρόπολη Χαλκηδόνος.

## Τα τελευταία χρόνια
Από το Δεκέμβριο του 2019 ο επιχειρηματίας νοσηλευόταν σε ιδιωτικό νοσοκομείο της Αθήνας αντιμετωπίζοντας σοβαρά θέματα υγείας. Απεβίωσε στις 10 Μαρτίου 2022. Η εξόδιος ακολουθία έγινε στις 14 Μαρτίου στην Ύδρα, ενώ την επόμενη ημέρα ετάφη στο Α' Νεκροταφείο Αθηνών, σε στενό οικογενειακό κύκλο.

## Παραπομπές


## Πηγές
*Βιογραφικό του Δημήτρη Κοντομηνά στο asfalistis.gr

Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Κατηγορία:Αδελφότητα Οφφικιάλων
Κατηγορία:Πρόεδροι ΠΑΕ Άρη
Ιωάννης Τουρούντζιας

Ο **Ιωάννης** ή **Νάν(ν)ος Τουρούντζιας** του Γεωργίου (; - 1824), ήταν λόγιος και οπλαρχηγός της Ελληνικής Επανάστασης του 1821.
## Βιογραφικά στοιχεία
Ο Ιωάννης Τουρούντζιας γεννήθηκε στα μέσα του 18ου αιώνα στη Σιάτιστα και ήταν ο μεγαλύτερος αδερφός του συνεργάτη του Ρήγα Φεραίου, Θεοχάρη Τουρούντζια που μαρτύρησε μαζί του. Ο Ιωάννης Τουρούντζιας κληρονόμησε μεγάλη περιουσία από τον πατέρα του Γεώργιο, ως πρωτότοκος υιός και διέθετε μεγάλα κτήματα στη Σιάτιστα, όπως μαρυρείται σε αρχεία του 1792. Μετά το 1794 μετανάστευσε στο Σεμλίνο της Σερβίας προκειμένου να διδάξει στο Ελληνομουσείο της πόλης. Η σύζυγος του Ιωάννη ήταν άμισθη διδασκάλισσα στο σχολείο θηλέων της Σιάτιστας. 

Μετά τα δραματικά γεγονότα της σύλληψης του Ρήγα Φεραίου και της εκτέλεσης του αδερφού του Θεοχάρη στις φυλακές Βελιγραδίου, τη νύκτα της 11ης Ιουνίου του 1798, ο Ιωάννης Τουρούντζιας επέστρεψε στη Σιάτιστα. Συμετείχε στην Ελληνική επανάσταση του 1821 υπερασπιζόμενος την ιδιαίτερη πατρίδα του από τους Τουρκαλβανούς. Το 1824 κλήθηκε να ηγηθεί σώματος Σιατιστινών που θα αναλάμβανε τη φρουρά των Ψαρών. Έτσι κατόπιν συνεννόησης με την Ελληνική κυβέρνηση τέθηκε επικεφαλής 600 παλικαριών από την περιοχή του Βοΐου και ενώθηκε με τα σώματα των Ιωάννη Τσόντζα, Κότα, Λάμπρου Κασσανδρινού και άλλων Μακεδόνων οπλαρχηγών με σκοπό την φύλαξη των Ψαρών. Το σώμα τέθηκε υπό τις γενικές οδηγίες του Τσόντζα. Στη μάχη που διεξάχθηκε το 1824 στα Ψαρά οι άντρες του Ιωάννη Τουρούντζια διακρίθηκαν για την ανδρεία και την αυτοθυσία τους. Δεν μπόρεσαν όμως να αποτρέψουν την κατάληψη του νησιού από τους Τούρκους και την τελική καταστροφή των Ψαρών. Ο Ιωάννης Τουρούντζιας σκοτώθηκε στη μάχη μαζί με τα περισσότερα εκ των παλικαριών του. Ο ναύαρχος Γεώργιος Σαχτούρης έγραψε για τη θυσία των Μακεδόνων:


Ημέρα Παρασκευή 20 Ιουνίου 1824. Τα 2/3 των Μακεδόνων ήταν ήδη σκοτωμένοι, όταν αποφάσισαν να αφήσουν τους Τούρκους να έμβουν μέσα και τότε βάζοντας φωτιά στην πυριτιδαποθήκη του φρουρίου ανατινάχτηκαν και σκέπασαν υπέρ τας 4.000 Τούρκους, καθώς και οι ίδιοι και οι γυναίκες και τα παιδιά τους. Τέτοιο τέλος έδωκαν οι γενναίοι.


## Αναφορές
* Ιστορία της Σιατίστης, Ιωάννης Αποστόλου
* Γεώργιος Μπόντας, εφημερίδα Γραμμή, 25 Μαρτίου 2009
* Παροικιακός Ελληνισμός, Οι Ελληνικές παροικίες στις πρώην Γιουγκοσλαβικές χώρες
* Εφημερίδα Κοζάνη, Αφιέρωμα

Κατηγορία:Οπλαρχηγοί του 1821
Κατηγορία:Έλληνες στρατιωτικοί
Κατηγορία:Έλληνες λόγιοι του 19ου αιώνα
Θεόδωρος Βώκος

Ο **Θεόδωρος Βώκος** ήταν αγωνιστής του 1821.
## Βιογραφία
Γεννήθηκε στην Ύδρα. Ήταν εμποροπλοίαρχος και διακρίθηκε για την γενναιοψυχία του και την ναυτική του εμπειρία. Το έτος 1824 πυρπόλησε και κατέκαψε εχθρικό πλοίο μεταξύ Χίου και Μυτιλήνης. Στα Ερημονήσια της Αστυπαλαίας περιπλέχτηκε μεταξύ πολλών και μεγάλων εχθρικών πλοίων με σκοπό να προσκολλήσει το πυρπολικό του. Εκτέθηκε σε μεγάλο κίνδυνο και παραλίγο να καταστραφεί, κατόρθωσε να ρίξει στην θάλασσα τους Τούρκους που εισπήδησαν στο πλοίο του. 

Το έτος 1825 απέναντι από το Μεσολόγγι περιπλέχτηκε μεταξύ των μεγαλύτερων εχθρικών πλοίων (Ιργιάλας, Καπετάνιας και ένα άλλο) και τραυματίστηκε από τις εχθρικές βολές, ενώ του κόπηκαν και τα δυο τα χέρια. Παρέμεινε στο πλοίο του για να κρατήσει το πυρ και έγινε ολοκαύτωμα του πυρός προξενώντας μεγάλη ζημιά στα εχθρικά πλοία.

Στο ναυτικό μητρώο του 1833 αποκαλείται ήρωας. 

## Πηγές
* 

Κατηγορία:Πυρπολητές του 1821
Θ
Αντώνιος Βώκος

Ο **Αντώνιος Βώκος** ήταν αγωνιστής του 1821.

## Βιογραφία
Ο Αντώνιος Βώκος ήταν γιός του Θεόφιλου Βώκου, γεννήθηκε το 1803 στην Ύδρα και ήταν εμποροπλοίαρχος. Το 1825 κοντά στη Σούδα της Κρήτης με απαράμιλλη τόλμη και γενναιότητα κατόρθωσε να προσκολλήσει το πυρπολικό του μαζί με τα άλλα του Θεόδωρου Βώκου και Ανδρέα Πιπίνου σε μεγάλο εχθρικό πλοίο. Τον Μάρτιο του 1825 στο Κρητικό πέλαγος κατάκαψε εχθρική κορβέτα. Πήρε μέρος στην εκδρομή του ελληνικού στόλου στην Αλεξάνδρεια. Αφού εφοδιάστηκε στην Ύδρα μαζί με τον Κωνσταντίνο Κανάρη, Τομπάζη και Κριεζή κατόρθωσε να περάσει απαρατήρητος μέσα από την φρουρά του λιμανιού της Αλεξάνδρειας και να μπουν στον τελευταίο μυχό. Πρώτος ο Κανάρης έδωσε το πυρ προσκολούμενος στα αγκυροβολημένα πλοία, αλλά αντικρούστηκε και κινδύνεψε πολύ. Κατέφυγε στο πλοίο του Βώκου, και με αυτό  ξεφύγανε και οι δυο από την καταδίωξη, αν και οι εχθροί είχαν πολλά ευκίνητα και ταχύπλοα σκάφη.

## Πηγές
* 

## Παραπομπές


Κατηγορία:Καπεταναίοι του 1821
Α
Ανδρέας Πιπίνος

Ο **Ανδρέας Πιπίνος** (Ύδρα 12 Μαρτίου 1788 - Αθήνα 14 Δεκεμβρίου 1836) ήταν ναυτικός αγωνιστής του 1821.

## Βιογραφία
[μικρογραφία|αριστερά|Πυρπόληση Τουρκικής Ναυαρχίδας στη Χίο, [Ιβάν Αϊβαζόφσκι, 1881.]]

Γεννήθηκε στην Ύδρα. Το έτος 1822 κατόρθωσε μαζί με τον Κωνσταντίνο Κανάρη να μπει νύχτα στο στενό μεταξύ Χίου και Τσεσμέ όπου ήταν αγκυροβολημένος ο εχθρικός στόλος και κατόρθωσαν ο μεν Κανάρης να πυρπολήσει το πρώτο δίκροτο, ο δε Πιπίνος να προσκολλήσει το πυρπολικό του σε ένα δεύτερο πλοίο. Το εχθρικό πλοίο αποσπάστηκε από τον στόλο, καταστράφηκε όμως και έχασε όλο του το πλήρωμα.

Η επιτυχία αυτή ήταν ιστορική και προκάλεσε τρόμο στον εχθρικό στόλο, ο οποίος αναχώρησε για την Κωνσταντινούπολη.

Ο Πιπίνος τιμήθηκε από την Ύδρα με θρησκευτικές παρατάξεις και με στεφάνια. Στην Νέα Σμύρνη ονομάστηκε προς τιμή του η «οδός Πιπίνου».

Στη ναυμαχία των Σπετσών, στις 8 Σεπτεμβρίου 1822 νίκησε και καταδίωξε τον τουρκικό στόλο, ενώ το 1824 στη Ναυμαχία του Γέροντα ο Πιπίνος κατέκαψε εχθρικό πλοίο, αλλά τραυματίστηκε βαριά. Ανάρρωσε όμως και συνέχισε να πολεμάει. Διορίστηκε από το νεοσύστατο ελληνικό κράτος αρχηγός της ανατολικής μοίρας, και αποστρατεύτηκε το 1836.

## Δείτε επίσης
* Πυρπόληση Τουρκικής Ναυαρχίδας στη Χίο
* Ελληνική Επανάσταση του 1821

## Πηγές
* 
* 

Κατηγορία:Πυρπολητές του 1821
Γεώργιος Θεοχάρης (πυρπολητής)

Ο **Γεώργιος Θεοχάρης** ήταν αγωνιστής του 1821.

## Βιογραφία
Γεννήθηκε στην Ύδρα. Διακρίθηκε μαζί με τους άλλους πυρπολητές ως προς τα ηθικά του προσόντα και την πυρπολική του τέχνη. Φημίζονταν για τη δραστηριότητά του και τις πολλές του επιτυχίες. Το έτος 1824 στη Ναυμαχία του Γέροντα κατέκαψε μια εχθρική φρεγάτα. Το 1825 στη Μεθώνη πυρπόλησε το καλύτερο πλοίο του εχθρικού στόλου. 

Η Ύδρα τον τίμησε με στεφάνι.

## Πηγές
* 

Κατηγορία:Πυρπολητές του 1821
Σίτζες

Η **Σίτζες** ή **Σίτσες** (**Sitges**) είναι μικρή τουριστική παραλιακή πόλη της Καταλονίας στην Ισπανία, η οποία βρίσκεται σε μικρή απόσταση από τη Βαρκελώνη, περίπου 40 χλμ.

Η πόλη έχει πληθυσμό περίπου 25.000 - 30.000 κατοίκων (στην απογραφή του 2011 είχε 28.142 κατοίκους) και είναι γνωστή σαν Λευκή Λεωφόρος (Bulevard Blanc). Υπάρχει σημαντική τουριστική κίνηση και αρκετές παραλίες. Ένα τοπικό κρασί τύπου Malvasia παράγεται από το Hospital de San Joan. Στην πόλη οργανώνονται φεστιβάλ όπως το Sixtosix Experience, το Sitges Swing Festival και το Sitges International Fantastic Film Festival αλλά και φεστιβάλ Gay Pride που απευθύνεται στους ομοφυλόφιλους τουρίστες που αποτελούν μέρος της τουριστικής κίνησης της πόλης.

Στη Σίτσες έζησε ένας σημαντικός εκπρόσωπος του μοντερνισμού στα τέλη του 1800 - αρχές του 1900, ο Σαντιάγο Ρουσινιόλ (Santiago Rusiñol) ο οποίος και έφτιαξε το El Cau Ferrat, κατοικία του και στούντιο, δείγμα της αρχιτεκτονικής της περιόδου, το οποίο σήμερα λειτουργεί ως μουσείο.

## Παραπομπές


## Πηγές
* Sitges, Guia Comercial 2010, Edicio i Disseny: Soleteba Associats. sl

## Εξωτερικοί σύνδεσμοι

* Επίσημη ιστοσελίδα της Sitges
* Τουριστική ιστοσελίδα για τη Sitges
* Ιστοσελίδα Gay Pride της Sitges
* Sitges Οδηγός, ημερολόγιο και κατάλογος στα Αγγλικά
* Πληροφορίες και πρακτικός οδηγός για Sitges

Κατηγορία:Πόλεις της Καταλονίας
Γ. Πολίτης

Ο **Γ. Πολίτης** ήταν αγωνιστής του 1821.

## Βιογραφία
Γεννήθηκε στην Ύδρα. Πήρε μέρος στη Ναυμαχία του Γέροντα και πυρπόλησε μια εχθρική κορβέτα. Το έτος 1825 μαζί με άλλους πυρπολητές κατέστρεψε τα πλοία του εχθρικού στόλου στη Μεθώνη. Το 1826 στο Μεσολόγγι πυρπόλησε άλλη μια εχθρική κορβέτα. 

## Πηγές
* 

Κατηγορία:Πυρπολητές του 1821
Ιωάννης Ματρώζος

Ο **Ιωάννης Ματρώζος** ήταν αγωνιστής του 1821.

## Βιογραφία
Γεννήθηκε στην Ύδρα. Το 1824 πήρε μέρος στη Ναυμαχία του Καφηρέα και πυρπόλησε μια φρεγάτα την ώρα που έπλεε. Το ίδιο έτος πυρπόλησε στην ναυμαχία του Γέροντα ένα μπρίκι. Πήρε μέρος και σε άλλες μάχες του αγώνα.

## Πηγές
* 

Κατηγορία:Πυρπολητές του 1821
Ιωάννης Γ. Βατικιώτης

Ο **Ιωάννης Βατικιώτης** ήταν αγωνιστής του 1821.

## Βιογραφία
Γεννήθηκε στην Ύδρα. Το 1824 στη Ναυμαχία της Σάμου πυρπόλησε με επιτυχία ένα εχθρικό μπρίκι. Το ίδιο έτος στη Ναυμαχία του Γέροντα πυρπόλησε μια φρεγάτα.

## Πηγές
* 

Κατηγορία:Πυρπολητές του 1821
Δ. Τζάπελης

Ο **Δ. Τζάπελης** ήταν αγωνιστής του 1821.
 
## Βιογραφία
Γεννήθηκε στην Ύδρα. Το έτος 1823 διακρίθηκε διότι επιτέθηκε στις εχθρικές φρεγάτες και ανάγκασε μια από αυτές να βγει στην παραλία απέναντι της Σάμου. Εκεί πυρπολήθηκε από τον Κωνσταντίνο Κανάρη και έφερε την καταστροφή του στρατοπέδου των Τούρκων που βρίσκονταν εκεί. Το ίδιο έτος πυρπόλησε στα Τρίκερα του Ευβοϊκού Κόλπου τα εχθρικά πλοία που είχαν καταφύγει εκεί. Το 1825 έλαβε μέρος και αγωνίστηκε μαζί με άλλους πυρπολητές στον εμπρησμό του εχθρικού στόλου έξω από τη Μεθώνη.
 
## Πηγές
* 

Κατηγορία:Πυρπολητές του 1821
Μιχαήλ Μουτούσης

Ο **Μιχαήλ Μουτούσης** (1885 – 16 Μαρτίου 1956) ήταν Έλληνας πρωτοπόρος αεροπόρος, αξιωματικός του Ελληνικού Στρατού και μετέπειτα της Αεροπορίας. Κατά τη διάρκεια των Βαλκανικών Πολέμων εκτέλεσε μαζί με τον Σημαιοφόρο Αριστείδη Μωραϊτίνη την πρώτη αποστολή ναυτικής συνεργασίας στην παγκόσμια ιστορία.

## Μέτωπο Μακεδονίας και Ηπείρου
Ο Μουτούσης, αρχικά αξιωματικός του Μηχανικού, υπήρξε από τους πρώτους έξι Έλληνες αξιωματικούς που εστάλησαν το 1912 στη Γαλλία για αεροπορική εκπαίδευση ώστε να στελεχώσουν την νεοσύστατη Αεροπορική Υπηρεσία Στρατού. Κατά τους Βαλκανικούς Πολέμους (1912 - 1913) εκτέλεσε αποστολές αναγνώρισης και βομβαρδισμού εναντίον τουρκικών θέσεων στο Μακεδονικό μέτωπο. Τον Δεκέμβριο του 1912, τοποθετήθηκε στο μέτωπο Ηπείρου όπου εκτέλεσε με επιτυχία αρκετές αποστολές στους τομείς Ιωαννίνων και Μπιζανίου κατά την ομώνυμη μάχη.

## Αποστολή στα Δαρδανέλλια
thumb|left|150px|Το Farman MF.7 των Μουτούση και Μωραϊτίνη ρυμουλκείται από το αντιτορπιλικό Βέλος μετά την αποστολή τους στα Δαρδανέλλια.
Στις 24 Ιανουαρίου (5 Φεβρουαρίου νέου ημερολογίου), μετά την Ναυμαχία της Έλλης, βρισκόταν στον Μούδρο της Λήμνου. Την ημέρα εκείνη εκτέλεσε, με παρατηρητή τον Σημαιοφόρο Αριστείδη Μωραϊτίνη και με υδροπλάνο τύπου Maurice Farman MF.7, αποστολή αναγνώρισης του τουρκικού στόλου που εν τω μεταξύ είχε αποσυρθεί στα Δαρδανέλια. Η αποστολή πραγματοποιήθηκε με επιτυχία καθώς ο εχθρικός στόλος εντοπίστηκε στη ναυτική βάση του Ναγαρά και ερρίφθησαν τέσσερις βόμβες κατά των τουρκικών εγκαταστάσεων. Κατά την επιστροφή τους όμως μία μηχανική βλάβη τους ανάγκασε να προσθαλασσωθούν στο Αιγαίο οπό όπου περισυνελέγησαν από το αντιτορπιλικό Βέλος. Η συγκεκριμένη αποστολή θεωρείται η πρώτη στην ιστορία αεροπορική αποστολή ναυτικής συνεργασίας και είχε ευρεία απήχηση στον τύπο της εποχής, ελληνικό και διεθνή.

Κατά τα επόμενα έτη τοποθετήθηκε στο Μακεδονικό μέτωπο του Α' Παγκοσμίου Πολέμου (1917-1918) και εν συνεχεία στη Μικρασιατικό Πόλεμο (1919-1922) στην Αεροπορική Βάση Προύσας, όπου και διατέλεσε διοικητής. Αποστρατεύθηκε με τον βαθμό του Ταξιάρχου.

## Παραπομπές


## Βιβλιογραφία
*Βογιατζής Δημήτριος. ''Αεροσκάφη Farman: Τα Πρώτα Ελληνικά Πολεμικά Αεροσκάφη.''  Αεροπορική Επιθεώρηση. Τεύχος 76, Αύγουστος 2005. Υπηρεσία Αεροπορικών Εκδόσεων. ISN 1105-5960, σελ. 33-42.
*Καισάρου-Πανταζόγλου Τρ., Μπελδέκος Γ., Καρυτινός Α..* Ελληνική Αεροπορία.* Συνοπτική Ιστορία Τόμος Ι: 1908-1944. Υπηρεσία Ιστορίας Πολεμικής Αεροπορίας, 2000 ISBN 960-86135-5-8.

Κατηγορία:Πρωτοπόροι της αεροπορίας
Κατηγορία:Έλληνες αξιωματικοί της Πολεμικής Αεροπορίας
Λάζαρος Μουσιός

Ο **Λάζαρος Μουσιός** ήταν αγωνιστής του 1821.

## Βιογραφία
Γεννήθηκε στις Σπέτσες. Παρευρέθηκε και αγωνίστηκε σε διάφορες πυρπολήσεις κατά διάφορους καιρούς, ιδίως στον Αργολικό κόλπο. Το 1822 έκαψε ένα μπρίκι του εχθρικού στόλου, και το 1825 μεταξύ Άνδρου και Καφηρέα έλαβε μέρος στην πυρπόληση της φρεγάτας που έκαψαν οι συναγωνιστές του. Αγωνίστηκε με πολύ ζήλο και γενναιότητα.

## Πηγές
* 

Κατηγορία:Πυρπολητές του 1821
Αναστάσιος Σπαχής

Ο **Αναστάσιος Σπαχής** ήταν αγωνιστής του 1821.

## Βιογραφία
Γεννήθηκε στην Ύδρα. Διακρίθηκε ως πρώτος αξιωματικός και πολέμησε με τους πιο ένδοξους πυρπολητές. Το 1827 διεύθυνε δικό του πυρπολικό και έκαψε ένα εχθρικό μπρίκι έξω από την Αλεξάνδρεια.
 
## Πηγές
* Αναστάσιος Σπαχής - βιογραφικά στοιχεία
* 

Κατηγορία:Αγωνιστές του 1821
Μιχαήλ Βουδούρης

Ο **Μιχαήλ Βουδούρης** ήταν αγωνιστής του 1821.

## Βιογραφία
Η οικογένειά του καταγόταν από τη Γαράντζα της Μεσσηνίας, αλλά γεννήθηκε στην Ύδρα. Υπήρξε κυβερνήτης του πυρπολικού "Μέδουσα". Το 1825 στη ναυμαχία μεταξύ του Κάβου Ματαπά και Κυθήρων πυρπόλησε πολλές εχθρικές κορβέτες και ένα μεγάλο μπρίκι. Έδειξε απαράμιλη ανδρεία και τόλμη, και με την δράση του προξένησε μεγάλη βλάβη στον εχθρό. Σε μια ηρωική πάλη έχασε δεκαοκτώ ναύτες. Σκοτώθηκε όταν ανατινάχτηκε από ατύχημα το πλοίο του στις 13 Ιουνίου του 1825.

## Παραπομπές


## Πηγές
* 
* Πάπυρος Larousse Britanicca,τομ.12, σ.434, Αθήνα:Πάπυρος, 2007.

Κατηγορία:Αγωνιστές του 1821
Ελληνεμπορική Σχολή

Η **Ελληνεμπορική Σχολή** ήταν Ελληνικό εκπαιδευτικό ίδρυμα του 19ου αιώνα.
## Ιστορική αναδρομή
Ιδρύθηκε στην ιερή σταυροπηγιακή Μονή της Θεοτόκου στην νήσο Χάλκη το 1831 από την φιλότιμη πρωτοβουλία εννέα εμπόρων. Το αρχικό όνομα της σχολής ήταν **Φιλολογικόν Φροντηστήριον**.

Η περίοδος των μαθημάτων διαρκούσε οκτώ χρόνια και περιελάμβανε τα υποχρεωτικά μαθήματα του Σχολείου και Γυμνασίου, αλλά και επιπλέον ξένες γλώσσες κατά την βούληση των μαθητών.

Η σχολή είχε και βιβλιοθήκη που ήταν καταρτισμένη με 1132 βιβλία, από τα οποία 160 ήταν χειρόγραφα. Διέθετε επίσης και εργαστήριο Πειραματικής Φυσικής.
## Πηγές
* 
Κατηγορία:Ελληνικά σχολεία
Στοιχειωτική και Πολυτεχνική Σχολή του Εθνικού Ορφανοτροφείου

Η **Στοιχειωτική και Πολυτεχνική Σχολή του Εθνικού Ορφανοτροφείου** ήταν Ελληνικό εκπαιδευτικό ίδρυμα του 19ου αιώνα.
## Ιστορική αναδρομή
Ιδρύθηκε στο Εθνικό Ορφανοτροφείο του Επταπυργίου υπό την πρωτοβουλία του Πατριάρχη Γερμανού. Μαθητές του ήταν περί τα εκατό ορφανά παιδιά από πατέρα και μητέρα. 

Το εκπαιδευτικό σύστημα ήταν οκτατάξιο και τα μαθήματα περιελάμβαναν τα στοιχειωδέστερα του Ελληνικού Σχολείου. Επιπλέον διδασκόντουσαν τα βασικά επαγγέλματα της ραπτικής και υποδηματοποιίας, της ξυλουργικής, γεωργικής, υφαντουργίας και άλλα. Το κτίριο έγινε με δαπάνη του Εθνικού Νοσοκομείου. Η σχολή διέθετε λίγα μόνο διδακτικά βιβλία. 
## Πηγές
* 
Κατηγορία:Εκπαίδευση στην Κωνσταντινούπολη
Κατηγορία:Ελληνικά σχολεία
Κατηγορία:Ορφανοτροφεία στην Τουρκία
Σχολή του Παναγίου Τάφου στο Φανάρι

Η **Σχολή του Παναγίου Τάφου στο Φανάρι** (ή *εν Φαναρίω Σχολή του Παναγίου Τάφου*) ήταν ελληνικό εκπαιδευτικό ίδρυμα του 19ου αιώνα.

## Ιστορική αναδρομή
Ιδρύθηκε στο Αγιοταφικό Μετόχιο του Παναγίου Τάφου και περιελάμβανε ένα Ελληνικό Σχολείο αρρένων και ένα Παρθεναγωγείο.

Στο Ελληνικό Σχολείο των αρρένων φοιτούσαν περί τα σαράντα παιδιά της ενορίας. Το εκπαιδευτικό σύστημα ήταν τριετές και τα παιδιά, εκτός από τα Ελληνικά και τα βοηθητικά μαθήματα, διδάσκονταν και την Γαλλική γλώσσα.

Τα μαθήματα του Παρθεναγωγείο διαιρούντο στα Αλληλοδιδακτικά και στα Ελληνικά. Είχε χωρητικότητα 340 κοριτσιών και ακολουθούσε δεκαετές εκπαιδευτικό σύστημα στα Αλληλοδιδακτικά και τριετές στα Ελληνικά μαθήματα.

Η σχολή διέθετε βιβλιοθήκη που ήταν καταρτισμένη με 2441 βιβλία, από τα οποία 490 ήταν χειρόγραφα.

## Πηγές
* 

Κατηγορία:Εκπαίδευση στην Κωνσταντινούπολη
Κατηγορία:Ελληνικά σχολεία
Πατριαρχική Σχολή της Εκκλησιαστικής Μουσικής στο Φανάρι

Η **Πατριαρχική Σχολή της Εκκλησιαστικής Μουσικής στο Φανάρι** ήταν Ελληνικό εκπαιδευτικό ίδρυμα του 19ου αιώνα.
## Ιστορική αναδρομή
Συστήθηκε και διατηρούταν δαπάνη της Μεγάλης Εκκλησίας του Χριστού. Δημοσίευε και το μουσικό φυλλάδιο «Βιβλιοθήκη της Εκκλησιαστικής Μουσικής» και διατηρούσε τον «Μουσικόν Σύλλογον», του οποίου μέλη ήταν μορφωμένοι μουσικόφιλοι Έλληνες ομογενείς της Κωνσταντινούπολης, αλλά και ιεροψάλτες, λόγιοι και μουσικοδιδάσκαλοι.

## Πηγές
* 

Κατηγορία:Εκπαίδευση στην Κωνσταντινούπολη
Μέλνλικε

thumb|250px| Μέλνλικε
thumb|250px| Κολλέγιο Βέντελσμπεργκ
**Μέλνλικε**   (σουηδικά: *Mölnlycke*) είναι πόλη στη νότια Σουηδία. Έχει 15.289 (2008) κατοίκους και βρίσκεται κοντά στο Γκέτεμποργκ. Είναι πρωτεύουσα του δήμου Χέριντα.

## Παραπομπές


## Εξωτερικοί σύνδεσμοι
* 
*  Επίσημο σάιτ
*  Κολλέγιο Βεντελσμπεργκ

Κατηγορία:Πόλεις της Σουηδίας
Άλμπερτ Ριέρα

Ο **Άλμπερτ Ριέρα** (Albert Riera Ortega, γεν. 15 Απριλίου του 1982) είναι διεθνής Ισπανός ποδοσφαιριστής. Από το καλοκαίρι του 2016 είναι ελεύθερος.

## Καριέρα

### Μαγιόρκα

Γεννημένος στο Μανακόρ (Manacor) των Βαλεαρίδων νήσων, ο Ριέρα ξεκίνησε την καριέρα του επαγγελματία με την ομάδα της γενέτειράς του, Μαγιόρκα.
 
### Μπορντό

Το καλοκαίρι του 2003, ο Ριέρα μετακόμισε στη Μπορντό. Έκανε πάνω από πενήντα εμφανίσεις στη Ligue 1 για το γαλλικό σύλλογο και σημείωσε τέσσερα γκολ.

### Εσπανιόλ

Ο Ριέρα επέστρεψε στην Ισπανία το 2005, όταν υπέγραψε στην Εσπανιόλ. Στην πρώτη του σεζόν, έπαιξε μόνο οκτώ αγώνες πρωταθλήματος, που τον οδήγησαν τον Ιανουάριο του 2006 δανεικό στη Μάντσεστερ Σίτι, σκοράροντας μία φορά κατά της Νιούκαστλ.
 Επέστρεψε στην Καταλωνία την επόμενη σεζόν 2006-07.

Εκείνη τη σεζόν, η Εσπανιόλ έφτασε μέχρι τον τελικό του Κυπέλλου ΟΥΕΦΑ στο Hampden Park της Γλασκόβης, όπου έπαιξε με την επίσης ισπανική Σεβίλλη ΦΚ. Ο Ριέρα σκόραρε ισοφαρίζοντας το παιχνίδι σε 1-1, αλλά τελικά η Εσπανιόλ έχασε 3-1. Στο τέλος της σεζόν παρατέθηκε το συμβόλαιο του με Εσπανιόλ μέχρι το 2011.

### Λίβερπουλ
[160px|μικρογραφία|αριστερά| Ο Ριέρα με τη φανέλα της [Λίβερπουλ Φ.Κ.|Λίβερπουλ.]]
Την 1η Σεπτεμβρίου 2008 ο Ριέρα υπέγραψε τετραετές συμβόλαιο με τη Λίβερπουλ έναντι 9.000.000 ευρώ και πήρε τη φανέλα με το νούμερο 11. Έκανε το ντεμπούτο του στο πρωτάθλημα την 13η Σεπτεμβρίου, παίζοντας 72 λεπτά στη νίκη με 2-1 ενάντια στη Μάντσεστερ Γιουνάιτεντ, και σκόραρε το πρώτο του γκολ για τη Λίβερπουλ στη νίκη επί της Γουίγκαν με 3-2 στις 18 Οκτωβρίου.

### Ολυμπιακός

Στις 23 Ιουλίου 2010, ανακοινώθηκε από τον Ολυμπιακό η απόκτησή του.

Η μεταγραφή του Ριέρα στον Ολυμπιακό το καλοκαίρι του 2010 κόστισε στην πειραιωτική ομάδα κοντά στα 8.200.000 ευρώ (2.750.000 ευρώ ετησίως και με τα μπόνους οι απολαβές του έφταναν τα 3.500.000 για τον παίχτη,ενω η Λίβερπουλ έβαλε στα ταμεία της 4.700.000 ευρώ).

### Γαλατάσαραι

Το καλοκαίρι του 2011 Ο Ριέρα πήρε μεταγραφή για την Γαλατάσαραι με ετήσιες απολαβές κοντά στα 3.000.000 ευρώ, ενώ ο Ολυμπιακός έβαλε στα ταμεία του 4.500.000 ευρώ. 

### Ουντινέζε
Το Μάρτιο του 2014 τον απέκτησε η ιταλική ομάδα, Ουντινέζε. Μόλις λίγες μέρες αργότερα τον έδωσε δανεικό στην αγγλική Γουότφορντ.

## Παραπομπές

## Εξωτερικοί σύνδεσμοι
* Προφίλ στο transfermarkt.co.uk

Κατηγορία:Μέσοι ποδοσφαιριστές
Κατηγορία:Ισπανοί ποδοσφαιριστές
Κατηγορία:Ποδοσφαιριστές Μάντσεστερ Σίτι
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές Κυπέλλου Συνομοσπονδιών FIFA 2009
Κατηγορία:Ποδοσφαιριστές Ζιροντέν Μπορντό
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Εθνικής Ισπανίας Κ18
Κατηγορία:Ποδοσφαιριστές Εθνικής Ισπανίας Κ21
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές ΡΚΝ Μαγιόρκα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές Ουντινέζε Κάλτσιο
Κατηγορία:Ποδοσφαιριστές ΦΚ Κόπερ